Lo 30 de setiembre de 1433 ye nombrau Chusticia d'Aragón, dende Palermo per Alifonso V, con caracter vitalicio, pero con a condición de que renunciaría a lo cargo y tornaría a estar baile, si lo Rei asinas lo pediba. Mientres o tiempo que estió chusticia fació un mal uso d'o suyo cargo, afavorindo a los suyos amigos y aprofitando-se d'os diners publicos. Lo Rei, en marzo de 1436, le advierte que mantienga la dignidat en o suyo oficio. En as Cortz d'Alcanyiz  de 1436, en as que presidió quantas sesions, aconsiguió en ista mesma asambleya a immunidat d'o Chusticia, ye decir, que dende alavez os chusticias d'Aragón, asinas como os suyos lugartenients y oficials, no podeban estar acusatos si no yera debant d'o rei y con os suyos machistratos presents. Dimpués d'iste feito se le pidió que deixase o cargo, y en negar-se-ie fue apresonau en 1439 por o lugartenient Chuan de Navarra, por orden d'o rei Alifonso V y tresladato ta la garchola d'o Castiello d'Exativa, a on murió a l'anyo siguient. O suyo cuerpo se tresladó ta Zaragoza, a on ye apedecato en a ilesia d'o convento de Sant Francisco.